Viborger Samler, 1838-11-29
Lector i Historien ved Norges Universitet, P. A. Munch, har i Kbhp. af 2de de indrykket Følgende: "J Anledning af Hr. Oberst Brocks i "Aalborg Avis, indrykkede og siden i "Kjøbenhavnspostens optagne Protest mod den i min Norges, Sveriges og Danmarks Historie o. s. v.; forekommende Yttring, at Prinds Christian Frederik modtog den constitutionelle Krone, da det Skete ikke meere lod sig ændre, uagtet det havde været hans oprindelige Plan, i Trondhjem at lade sig krone som Norges uindskrænkede Monarche. – vil jeg her kun bemærke, at Hr. Oberst Brock meget gjerne kan have hørt til Prindsens stadige og nærmeste Omgivelser, ja endog have besørget hans Correspondance, uden at være bleven deelagtiggjort i Planer af en saa omfindtlig Natur, som den ovennævnte, der sikkert aldrig har været betroet Papiret; og fremdeles, at jeg om det Hele af vel underrettede, troværdige, saavel da som nu levende Personer har erholdt Oplysninger, der ikke alene hæve min Yttring over enhver Tvivl, men endogsaa sætte mig istand til, om det udkrævedes, at meddeele de nærmere Detailler ved Sagen. Saadanne Details ere dog endnu ikke hjemfaldne til Historien, deres Offentliggjørelse kan blot tjene til at compromittere En og Anden, uden at virke noget Godt, Man vil derfor vistnok forskaane mig for at meddele dem, men nøies med, hvad jeg her har forsikkret. – Christiania, den 15de November 1838. Ole Bull, kun 28 Aar gammel, har indtil Aaret. 1832 ført et temmelig romantisk Liv, der er skildret i Kjøbenhavns Morgenblad. – Skjøndt Spiren til hans Talent yttrede sig alt i Barndommen, blev han dog til Aaret 1828 holdt til Studeringerne ved Christianias Universitet, samt i lang Tid berøvet Violinen. Bulls Kunstnerevne var imidlertid bekjendt og blev, da han ved et Tilfælde kom til at dirigere Theatermusiken, endog beundret. Han blev snart efter Musikdirecteur ved Christianias Theater, hengav sig ganske for Musikens Studium, reiste senere til Cassel, for at stifte Bekjendtskab med den store Konstner L. Spohr, men fandt her en saa kold Modtagelse, at han paa engang forandrede sin Leveplan og reiste til Göttingen for at studere Jura. En Concert af Dillettanter til Fordeel for Fattige gjorde imidlertid Lysten til Musiken atter levende hos ham, han deeltog i Concerten, vakte megen Sensation, men kom derhos, formedelst Ordstrid, i Duel med en af de Deeltagende, seirede, men maatte flygte. Blottet for Penge naaede han kun ved Venners Hjelp atter Christiania, hvor han modtoges med Jubel. Han besøgte derpaa Norges vigtigste Steder, og undgik paa Reisen fra Trondhjem til Bergen den Livsfare, som var en Følge af, at Skibet hvorpaa han var ombord, indeklemtes af Driviis (4 Mand af Besætningen døde af Kulde og Mangel paa Levnetsmidler). Fra Bergen reiste Bull til Paris, og ankom der netop i Choleratiden 1832. Han vilde give en Concert, men fandt en Dag ved sin Hjemkomst sit Logis udplyndret og selv Violinen borttaget. J denne fortvivlede Stilling vandrede han i 3 Dage og Rætter og paa Gaden og styrtede sig paa den fjerde i – Seinefloden, men blev seet og reddet. Jlende derfra gjennem flere Gader, bemærket han i et Vindue, at der udbydes Værelser tilleie, han gaaer ind i Huset og træffer der en Kone, som øieblikkelig fatter Godhed for ham, formedelst hans paafaldende Lighed med en Søn, hun i de samme Dage havde begravet. Hun optog ham derfor kjærligen i sit Huus, og han skal der ogsaa have fundet sin Ægtemage. (Hels. Av.)